سوئیسین یاشکندی برن‌ده تورکییه‌نین گونئی سرحدین‌ده یارادیلماغا چالیشیلان ترور کوریدورونو یوخ ائتمک، بؤلگه‌یه باریش و دینجلیک گتیرمک مقصدیله یئریدیلن باریش بولاغی عملیاتینی بهانه ائد‌ن بؤلوجو ترور هؤرگوتو یپگ/پ‌کاکا یانداشلاری پلیسله چاتیشدی.
دونن آخشام برن قاتار ادوراغیندا توپلاشان تخمیناً ۲ مین ترور هؤرگوتو یانداشی، تورکییه‌نین برن ائلچیلیگینه دوغرو یئریدی.
یئرلی ساعاتلا ۱۹.۰۰دا اللرین‌ده‌کی داش، دیه‌نک و باشقا اشیالارلا بؤلگه‌یه چاتان یپگ/پ‌کاکا یانداشلاری، ائلچیلیک قارشی‌سیندا امنیتی تدبیرلرله قارشیلاشینجا پلیسله چاتیشدی. پولیس ایسه قروپون داغیلماسی اوچون هاوایا اویاری آتیشی ائتمک مجبوریتینده قالدی.
اؤته یاندان، ترور هؤرگوتو یانداشلاری برن قاتار دوراغیندا و بعضی بینالارین داملارینا ترور هؤرگوتونو تبلیغ ائدن پلاکارتلار آسدی.
تورکییه سلاح‌لی گوجلرینین اؤتن ایل حیاتا گئچیردیگی زیتون بوداغی عملیاتی بویو دا سوئیس‌ده‌کی ترور هؤرگوتو عضو و یانداشلاری زامان زامان پلیسله چاتیشمیشدی.
